CELEX: 32021R1891
Language: lt
Date: 2021-10-26 00:00:00
Title: Komisijos reglamentas (ES) 2021/1891 2021 m. spalio 26 d. kuriuo dėl šalutinių gyvūninių produktų ir jų gaminių importo į Sąjungą ir vežimo per ją tranzitu iš dalies keičiami Reglamento (ES) Nr. 142/2011 XIV ir XV priedai (Tekstas svarbus EEE)

2021 10 29   
               
               
                  LT
               
               
                  Europos Sąjungos oficialusis leidinys
               
               
                  L 384/84
               
            
         KOMISIJOS REGLAMENTAS (ES) 2021/1891
         2021 m. spalio 26 d.
         kuriuo dėl šalutinių gyvūninių produktų ir jų gaminių importo į Sąjungą ir vežimo per ją tranzitu iš dalies keičiami Reglamento (ES) Nr. 142/2011 XIV ir XV priedai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (Šalutinių gyvūninių produktų reglamentą) (1), ypač į jo 41 straipsnio 3 dalies pirmą ir trečią pastraipas ir 42 straipsnio 2 dalies a, b ir d punktus,
         kadangi:
         
                     (1)
                  
                  
                     Komisijos reglamente (ES) Nr. 142/2011 (2) nustatytos Reglamente (EB) Nr. 1069/2009 nustatytų visuomenės ir gyvūnų sveikatos taisyklių, taikomų šalutiniams gyvūniniams produktams ir jų gaminiams, įgyvendinimo priemonės, įskaitant veterinarijos sertifikatų pavyzdžius ir trečiųjų šalių, iš kurių leidžiama importuoti į Sąjungą ir vežti per ją tranzitu šalutinių gyvūninių produktų ir jų gaminių siuntas, sąrašą;
                  
               
                     (2)
                  
                  
                     visų pirma, Reglamento (ES) Nr. 142/2011 XIV priedo II skyriuje nustatyti specialieji reikalavimai, taikomi į Sąjungą importuojamoms ir per ją tranzitu vežamoms šalutinių gyvūninių produktų ir jų gaminių, skirtų naudoti už ūkinių gyvūnų, išskyrus kailinius gyvūnus, pašarų grandinės ribų, siuntoms. Tokios siuntos turi atitikti, be kita ko, to skyriaus 1 skirsnio 2 lentelėje nustatytas taisykles;
                  
               
                     (3)
                  
                  
                     konkrečiau, 2 lentelės 14 eilutėje pateiktas, inter alia, trečiųjų šalių, iš kurių leidžiama importuoti į Sąjungą ir vežti per ją tranzitu šalutinių gyvūninių produktų ir jų gaminių, skirtų naudoti už pašarų grandinės ribų, siuntas, įskaitant Reglamento (EB) Nr. 1069/2009 10 straipsnio n punkte nurodytų 3 kategorijos medžiagoms priskiriamų kailių, skirtų šalutinių gyvūninių produktų gaminiams gaminti, siuntas, sąrašas. Tam tikros valstybės narės paprašė iš dalies pakeisti 2 lentelės 14 eilutę, kad į ją būtų įtrauktas trečiųjų šalių, iš kurių leidžiama importuoti į Sąjungą šalutinių gyvūninių produktų gaminiams gaminti skirtus kailius, sąrašas. Trečiųjų šalių, iš kurių leidžiama į Sąjungą importuoti kailinių gyvūnų produktus, sąrašo nėra, tačiau Komisijos įgyvendinimo reglamente (ES) 2021/404 (3) nustatytas trečiųjų šalių, teritorijų arba jų zonų, iš kurių į Sąjungą leidžiama įvežti šviežios kanopinių gyvūnų mėsos siuntas, sąrašas. Įvertinus valstybių narių prašymą, į 2 lentelės 14 eilutę tikslinga įtraukti trečiųjų šalių, iš kurių šalutinių gyvūninių produktų gaminių gamybai skirti kailiai gali būti importuojami į Sąjungą, sąrašą. Kadangi trečiosios šalys, iš kurių leidžiama įvežti į Sąjungą šviežią kanopinių gyvūnų mėsą, užtikrina aukšto lygio oficialią kontrolę ir visuomenės bei gyvūnų sveikatos apsaugą, tikslinga leisti importuoti iš tų trečiųjų šalių kailius šalutinių gyvūninių produktų gaminiams gaminti;
                  
               
                     (4)
                  
                  
                     todėl Reglamento (ES) Nr. 142/2011 XIV priedas turėtų būti atitinkamai iš dalies pakeistas;
                  
               
                     (5)
                  
                  
                     be to, Reglamento (ES) Nr. 142/2011 XV priedo 3 skyriaus F dalyje ir 8 skyriuje atitinkamai nustatyti šalutinių gyvūninių produktų, naudojamų gyvūnų augintinių ėdalui gaminti, ir šalutinių gyvūninių produktų, skirtų naudoti už pašarų grandinės ribų arba prekybos pavyzdžiams, importui į Sąjungą arba vežimui per ją tranzitu skirti veterinarijos sertifikatų pavyzdžiai. Šiuose veterinarijos sertifikatų pavyzdžiuose, be kita ko, nustatytas reikalavimas, kad gyvūnai, iš kurių gauti šalutiniai gyvūniniai produktai, prieš skerdžiant turi būti 40 dienų laikomi viename ūkyje. Gyvūnų sveikatos požiūriu toks 40 dienų laikotarpis prieš skerdimą užtikrina neperdirbtų šalutinių gyvūninių produktų saugą juos importuojant į Sąjungą. Snukio ir nagų liga neužkrėsta teritorija, kurioje nevykdoma vakcinacija, yra palankiausia gyvūnų sveikatos būklė pagal Pasaulinės gyvūnų sveikatos organizacijos (OIE) standartus, o iš trečiųjų šalių, kuriose gyvūnų sveikatos būklė tokia, leidžiama importuoti į Sąjungą ir vežti per ją tranzitu šviežios mėsos siuntas be tokio 40 dienų laikymo laikotarpio, jei jos atitinka visus kitus gyvūnų sveikatos reikalavimus. Kai kurios trečiosios šalys, kurios yra neužkrėstos snukio ir nagų liga ir kuriose nevykdoma vakcinacija, paprašė Komisijos leisti importuoti į Sąjungą neperdirbtus šalutinius gyvūninius produktus nenustatant 40 dienų laikymo prieš skerdimą laikotarpio. Importuojamiems šalutiniams gyvūniniams produktams taikomi gyvūnų sveikatos reikalavimai turėtų būti suderinti su gyvūnų sveikatos reikalavimais, taikomais įvežant į Sąjungą šviežią mėsą, nustatytais Komisijos įgyvendinimo reglamente (ES) 2021/404;
                  
               
                     (6)
                  
                  
                     todėl reikėtų atitinkamai iš dalies pakeisti Reglamento (ES) Nr. 142/2011 XV priedo 3 skyriaus F dalyje nustatytus šalutinių gyvūninių produktų, naudojamų gyvūnų augintinių ėdalui gaminti, veterinarijos sertifikatų pavyzdžius ir to reglamento XV priedo 8 skyriuje nustatytus šalutinių gyvūninių produktų, skirtų naudoti už pašarų grandinės ribų arba prekybos pavyzdžiams, veterinarijos sertifikatų pavyzdžius;
                  
               
                     (7)
                  
                  
                     be to, Reglamento (ES) Nr. 142/2011 VIII priedo V skyriuje nustatyta, kad 1 arba 2 kategorijos šalutinių gyvūninių produktų gaminiai turi būti paženklinti ilgalaikiu cheminiu žymeniu, kad jie nepatektų į pašarų grandinę ir būtų užtikrinta oficiali pašarų kontrolė. 3 kategorijos lydytų riebalų nebūtina žymėti cheminiu žymeniu. Todėl būtina ištaisyti klaidingą to reglamento XV priedo 10 skyriaus B dalyje pateikto veterinarijos sertifikato pavyzdžio formuluotę, taikomą importuojamiems lydytiems riebalams, neskirtiems vartoti žmonėms, naudojamiems tam tikra paskirtimi už pašarų grandinės ribų, skirtiems siųsti į Sąjungą arba vežti per ją tranzitu;
                  
               
                     (8)
                  
                  
                     todėl Reglamento (ES) Nr. 142/2011 XV priedas turėtų būti atitinkamai iš dalies pakeistas;
                  
               
                     (9)
                  
                  
                     siekiant išvengti prekybos trikdymo, šiame reglamente reikėtų numatyti pereinamąjį laikotarpį, per kurį prekes, su kuriomis susiję daliniai šiuo reglamentu padaryti Reglamento (ES) Nr. 142/2011 pakeitimai, turėtų būti toliau leidžiama importuoti į Sąjungą ir vežti per ją tranzitu, jei jos atitinka Reglamente (ES) Nr. 142/2011 nustatytus reikalavimus, taikytus iki šiuo reglamentu padarytų pakeitimų;
                  
               
                     (10)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 142/2011 XIV ir XV priedai iš dalies keičiami pagal šio reglamento priedą.
         
         
            2 straipsnis
            Pereinamuoju laikotarpiu iki 2022 m. gegužės 31 d. šalutinių gyvūninių produktų ir jų gaminių siuntos, prie kurių pridėtas tinkamai užpildytas ir pasirašytas veterinarijos sertifikatas, nustatytas Reglamento (ES) Nr. 142/2011 XV priedo 3 skyriaus F dalyje, 8 skyriuje ir 10 skyriaus B dalyje (iki šio reglamento 1 straipsnyje numatytų pakeitimų), toliau priimamos importui į Sąjungą ir tranzitui per ją, jei tokie veterinarijos sertifikatai buvo tinkamai užpildyti ir pasirašyti ne vėliau kaip 2022 m. kovo 31 d.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 300, 2009 11 14, p. 1.
         
            (2)  2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).
         
            (3)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).
      
      
         
            PRIEDAS
            Reglamentas (ES) Nr. 142/2011 iš dalies keičiamas taip:
            
                        1.
                     
                     
                        XIV priedo II skyriaus 1 skirsnio 2 lentelės 14 eilutės skiltis „trečiųjų šalių sąrašas“ papildoma d punktu:
                        
                                    „d)
                                 
                                 
                                    jei tai kailiai, skirti šalutinių gyvūninių produktų gaminiams gaminti:
                                 
                              Komisijos įgyvendinimo reglamento (ES) 2021/404 (*1) XIII priedo 1 dalyje išvardytos trečiosios šalys, iš kurių leidžiama įvežti į Sąjungą šviežią kanopinių gyvūnų mėsą.
                        
                           (*1)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).“"
                        
                     
                  
                        2.
                     
                     
                        XV priedas iš dalies keičiamas taip:
                        
                                    a)
                                 
                                 
                                    3 skyriaus F dalis pakeičiama taip:
                                    „3 SKYRIAUS F DALIS
                                    
                                       Veterinarijos sertifikatas
                                    
                                    
                                       Šalutiniams gyvūniniams produktams (3), naudojamiems gyvūnų augintinių ėdalui gaminti, siųsti į Europos Sąjungą arba vežti per ją tranzitu (2)
                                       
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       “;
                                 
                              
                                    b)
                                 
                                 
                                    8 skyrius pakeičiamas taip:
                                    „8 SKYRIUS
                                    
                                       Veterinarijos sertifikatas
                                    
                                    
                                       Šalutiniams gyvūniniams produktams, skirtiems naudoti už pašarų grandinės ribų arba prekybos pavyzdžiams(2), siųsti į Europos Sąjungą arba vežti per ją tranzitu (2)
                                       
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       “;
                                 
                              
                                    c)
                                 
                                 
                                    10 skyriaus B dalis pakeičiama taip:
                                    „10 SKYRIAUS B DALIS
                                    
                                       Veterinarijos sertifikatas
                                    
                                    
                                       Lydytiems riebalams, neskirtiems vartoti žmonėms, naudojamiems tam tikra paskirtimi už pašarų grandinės ribų, siųsti į Europos Sąjungą arba vežti per ją tranzitu (2)
                                       
                                    
                                    
                                       
                                    
                                       
                                    
                                       
                                    
                                       
                                    
                                        .“
                                 
                              
                  
               (*1)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).““